«Иҗек һәм басым”, 5 класс

***Тема****:Иҗек һәм басым*  **(сингапур алымнары кулланып, төркемнәрдә эшләү)**

***Максат****: Иҗек һәм басым төшенчәләрен актуальләштерү, ачык һәм ябык иҗекләр турында белешмә бирү, туган якка мәхәббәт тәрбияләү.*

1. Дидактик. *Иҗек һәм басым төшенчәләрен актуальләштерү, ачык һәм ябык иҗекләр турында белешмә бирү*
2. Үстерешле. Укучыларның логик фикерләү сәләтен, иҗади активлыкларын үстерү.

 3. Тәрбияви. Төркемнәрдә эшләп, дустанә мөнәсәбәт булдыру, туган якка мәхәббәт тәрбияләү.

**Кулланылган сингапур структуралары:** ТЭЙК ОФ –ТАЧ ДАУН, Сималтиниус Раунд ТЭЙБЛ, ТИК-ТЭК-ТОУ, ФОЛОУ ЗЕ ЛИДЕР.

**Җиһаз.**  *Дәреслек, “Туган як - кадерле төбәк”, “Туган ягым- яшел бишек” дигән сүзләр язылган плакатлар, Туган як турында язылган китаплардан күргәзмә,* презентация, физкультминут өчен бию көе.

***Дәрес тибы;*** *Яңа материал үзләштерү*

***Дәрес барышы.***

***I.Мотивлаштыру-ориентлашу***

*1)**а) Уңай психологик халәт тудыру;*

 *б) белемнәрне тигезләү.*

 ***-Укытучы****: Укучылар ,без сезнең белән узган дәрестә “Тартык авазлар” темасы белән таныштык, “Тартык авазлар таблицасы”н өйрәндек. Әйдәгез әле, нәрсәләр исегездә калды тикшереп китик әле.*

* 1. **ТЭЙК ОФ –ТАЧ ДАУН** (ТЭЙК ОФ – бас, ТАЧ ДАУН-утыр)
* *Укытучы әйткән фикерләр белән килешүчеләр урыннан торып баса, килешмәүчеләр урында кала.*

1. Тартык авазларны әйткәндә, һава агымы тоткарлыкка очырый +

2. Тартык авазлар шаудан гына тора –

(Дөрес җавап: тавыш һәм шаудан яки шаудан гына тора)

3.Тартык авазлар яңгырау һәм саңгырауларга бүленәләр +

4. Тартык авазлар парлы һәм парсыз булалар.+

1. Борын (М, Н, Ң ) авазларына беткән сүзләргә борын авазыннан башланган кушымчалар ялганмый – (киресенчә: чирәм-нәр, молын-нар, таң –нар)
	1. Хәзер без сезнең белән тартык авазлар таблицасын искә төшереп язабыз.

**Сималтиниус Раунд ТЭЙБЛ структурасы** кулланыла**.**

 *Һәр укучыга аерым битләр таратыла. Уйлар өчен 10 секунд бирелә. Укучылар таблицага тартык авазлар язалар. Укытучы туктата. Эшләрен сәгать теле уңаена түгәрәк буенча бер-берсенә җибәрәләр. Үз эше килеп җиткәч, авазлар язуны язуны дәвам итәләр.*

*Төркемдә 2 нче номерлы укучы таныштыра, калганнары билгеләп бара.*



 *- Тартыклар таблицасын төзү нигә кирәк? (мондый таблица ярдәмендә тартык авазлар турында белгәннәрне гомумиләштерергә һәм системага салырга мөмкинлек туа)*

 *2) Өй эшләрен тикшерү.*

***II.Яңа теманы аңлату.***

 ***Укытучы.***

*“Ту-ган як – ка-дер-ле тө-бәк”, “Ту-ган я-гым - я-шел би-шек”*

 *Укучылар әйтегез әле, бирелгән әйтемнәрдәге сүзләр нәрсәләргә бүленгән? (иҗекләгә)*

*Һәм аларның нәрсәләре билгеләнгән? (басымнары)*

*Димәк, бүген без нинди теманы искә төшерәчәкбез?*

*(укучылар уку максатын куялар)*

 *Дәфтәргә тема языла.*

***III.Белемнәрне ныгыту.***

 *1. Дәреслекнең 57нче битендәге кагыйдәләрне укыйбыз. 132 күнегүне эшлибез.. Бирелгән сүзләрне иҗекләргә бүлеп язарга. Иҗек булсын өчен кирәкле булган шартны әйтергә. (Иҗек булсын өчен, сузык аваз булырга тиеш).*

***\**”ФОЛОУ ЗЕ ЛИДЕР” структурасы буенча физкультминут.**

* Урындыкларны этеп куябыз.
* Бер-бер артлы тезелеп басабыз. (Бию көе яңгырый)
* Беренче булып баскан укучының хәрәкәтләрен кабатлыйбыз.

*(Музыка туктагач, алдагы укучы артка күчә, кабат бию көе җибәрелә, икенче укучы лидер була, шулай дәвам итә)*

 *2. 61нче биттәге кагыйдәне укыбыз. 142 нче күнегүне эшлибез.*

*Сүзләрне юлдан-юлга күчерерлек итеп, иҗекләргә таркатырга. Сүзләрнең барысын да юлдан-юлга күчереп буламы? Булмаган сүзләрнең асларына сыз.* 

1. *Инде искә төшерик: нәрсә ул сүз басымы. (Сүзнең бер иҗеге көчлерәк интонация белән әйтелә. Ул басымлы иҗек дип атала)*

*65нче биттәге кагыйдәне укыгыз.*

*Бирелгән җөмләдәге сүзләргә басым куегыз. (тактада эшләү)*

***Савыттан алма алма. Зур бүлмә. Санны икегә бүлмә****.*

Көтелгән җавап*: Димәк, сүзнең басымына карап, мәгънәсе үзгәрергә мөмкин.*

***V.Йомгаклау.***

1. ***Карточкалар белән эш.* “ТИК-ТЭК-ТОУ” структурасы кулланыла.**

 *“Туган ил” темасы буенча бер сүздән торган 9 карточка тәкъдим ителә.*

*Карточкалар 3х3 итеп таратып куела. Диоганаль, өстән аска, уңнан сулга куелган 3 сүзне кертеп, җөмләләр төзиләр.*

|  |  |  |
| --- | --- | --- |
| ***туган*** | ***ил*** | ***ярату*** |
| ***җир*** | ***халык*** | ***тел*** |
| ***сакла*** | ***як*** | ***татар*** |

|  |
| --- |
|  ***1. Җөмләләр төзергә.******2. Иҗекләргә таркатып, сүзләрдә басым ясап, укырга.*** |

 *Укучылар. димәк без бүген иҗек һәм басымны карадык.Сезнең нәрсәләр исегездә калды?*

 *-Без иҗек дип нәрсәгә әйтәбез?*

 *-Иҗекләрнең нинди төрләре бар?*

 *-Сүз басымы дип нәрсәгә әйтәләр?*

 *-Татар телендә басым гадәттә, кайсы иҗеккә төшә?*

 ***VI. Укучыларга билгеләр кую.***

***VII. Өй эше****.*

 *А)144 нче күнегү.*

 *Б)147 нче күнегү.*